بو گون تورکیه ده داخیل اولماقلا 27 ایسلام اؤلکه‌سی ایله فرانسا، اطریش و آوسترالیا قاره سینده‌کی مسلمان ایجما‌لاریندا مقدس رمضان آیی باشلادی.
اؤلکه‌لرین رسمی اورقانلاریندان‌ وئریلن آچیقلامایا گؤره، رمضان آیی‌نین ایلک گونونون 23 مارس جمعه آخشامی گونو اولدوغونو اعلان ائدن 27 اؤلکه تورکیه، سعودی عربیستانی، قطر، بیرلشمیش عرب امیرلیک‌لری، کویت، بحرین، یمن، میصر، فیلیسطین، تونیس، سودان، سوریه، لیبیا، جیبوتی، ایران، اوردون، عمان، الجزایر، موریتانی، مراکش، مالزی، اندونزی، عراق، لبنان، سومالی، کومور آدا‌لاری، پاکیستان اولوب.
دیگر طرف‌دن بنگلادش رسمی آژانسی و هیندوستان عالیم‌لر درنگی‌نین وئردیگی آچیقلاما‌لاردا بنگلادش و هیندوستان-دا رمضان آیی‌نین ایلک گونونون جمعه گونو اولاجاغی بیلدیریلیب.
ایسلام شریعتینده اساس گؤتورولن هجری تقویم باشلانغیجی و سونو آیین حرکت‌لری ایله معین ائدیلن آیلاردان عبارت‌دیر.
رمضان آیی هجری-قمری تقویمله هر ایل دییشدیگیندن رمضان آیی‌نین باشلانغیجینی معین ائتمک لازیم‌دیر.
ایسلام فقه‌ینده یئنی آیین تعیینی ایله باغلی ایکی فیکیر واردیر. آیین اولینی تعیین ائتمک اوچون چیلپاق گؤزله اصولا اوستونلوک وئرن‌لر و علمی اؤلچو و حسابلاما‌لارا اساس‌لانان فقهی صلاحیت‌لی‌لر، تاریخ باخیمیندان زامان-زامان فرق‌لی‌دیرلر.
رمضان آیی‌نین اولینده فرق‌لی‌لیک‌لر اولا بیلر، چونکی بعضی ایسلام اؤلکه‌لری هلالین دونیانین هر هانسی بیر یئرینده گؤرونمه‌سینی دئییل، اؤز اؤلکه‌لرینده گؤرونمه‌سینی اساس گؤتورورلر.
تورکیه دین ایشلری اوزره ایداره ایسه رمضان آیی‌نین باشلانغیجی و بایرام‌لارین معین ائدیلمه‌سینده ایسلام عالیم‌لری‌نین بؤیوک حیسه‌سی طرفیندن منیمسنمیش هلالین یئرلی گؤرونتوسونو دئییل، دونیانین هر هانسی یئریندئن گؤرونمه‌سینی اساس گؤتورور.
